পাকিস্তানি বাঙালি
পাকিস্তানি বাঙালি (উর্দু: پاکستانی بنگالی ‎‎) বলতে পাকিস্তানের ঐ সমস্ত নাগরিকদের বুঝায়, যারা জাতিগতভাবে বাঙালি এবং পাকিস্তানের নাগরিক। তারা পূর্ব পাকিস্তান থেকে পশ্চিম পাকিস্তানে বসবাস করতে এসেছিল অথবা ১৯৭১ সালে বাংলাদেশের স্বাধীনতা অর্জনের পর বাংলাদেশ থেকে পাকিস্তানে এসে নাগরিকত্ব পেয়েছেন। বাংলাদেশী টাকার চেয়ে পাকিস্তানের রুপির মান কম হওয়ায় পাকিস্তানে এসে কাজ করে অর্থ উপার্জন করা তাদের জন্য খুব বেশি লাভজনক নয়। অধিকাংশ পাকিস্তানি বাঙালি দুইটি ভাষায় কথা বলতে জানেন। তাদের একটি হলো উর্দু এবং অন্যটি বাংলা। তারা মূলত করাচি শহর এবং এর আশেপাশে বসবাস করেন।